CELEX: 31993R1764
Language: mt
Date: 1993-06-30 00:00:00
Title: Ir-Regolament tal-Kunsill (KEE) nru 1764/93 tat-30 ta' Ġunju, 1993, li jemenda r-Regolament (KEE) Nru 3906/89 dwar għajnuna ekonomika għal ċerti pajjiżi ta' l-Ewropa Ċentrali u tal-Lvant

Avviż Legali Importanti

|

31993R1764

Official Journal L 162 , 03/07/1993 P. 0001 - 0001 Finnish special edition: Chapter 3 Volume 50 P. 0212  Swedish special edition: Chapter 3 Volume 50 P. 0212 

		Ir-Regolament tal-Kunsill (KEE) nru 1764/93tat-30 ta' Ġunju, 1993,li jemenda r-Regolament (KEE) Nru 3906/89 dwar għajnuna ekonomika għal ċerti pajjiżi ta' l-Ewropa Ċentrali u tal-LvantIL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 235 tiegħu,Wara li kkunsidra l-proposta mingħand il-Kumissjoni [1],Wara li kkunsidra l-opinjoni tal-Parlament Ewropew [2],Billi r-Regolament (KEE) Nru 3906/93 [3] jipprovdi għal operazzjonijiet ta' għajnuna ta' natura ekonomika u umanitarja b'appoġġ għall-proċess ta' riforma ekonomika u soċjali f'ċerti pajjiżi ta' l-Ewropa Ċentrali u tal-Lvant;Billi l-Annex ta' dak ir-Regolament għandu lista tal-pajjiżi li jistgħu jirċievu għajnuna bħal din;Billi ċ-Ċekoslovakkja ġiet xolta fl-1 ta' Jannar, 1993, u fl-istess waqt ġew stabbiliti żewġ pajjiżi sovrani ġodda, ir-Repubblika Ċeka u r-Repubblika Slovakka;Billi l-Annex tar-Regolament (KEE) Nru 3906/89 għandu jkun emendat biex tkun żgurata l-kontinwità ta' l-arranġamenti msemmija f'dak ir-Regolament għar-repubbliki suċċessuri,ADOTTA DAN IR-REGOLAMENT:Artikolu 1L-Annex tar-Regolament (KEE) Nru 3906/89 qiegħed hawn ikun emendat kif ġej:1. għandhom jidħlu l-pajjiżi li ġejjin: ir-Repubblika Ċeka u r-Repubblika Slovakka;2. ir-referenza għaċ-"Ċekoslovakkja" għandha titħassar.Artikolu 2Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan għandu japplika mill-1 ta' Jannar 1993.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fil-Lussemburgu, fil-21 ta' Ġunju 1993.Għall KunsillIl-PresidentS. Bergstein[1] ĠU C 110, ta' l-20.4.1993, p. 16.[2] ĠU C 176, tat-28.6.1993.[3] ĠU L 375, tat-23.12.1989, p. 11, kif emendat l-aħħar bir-Regulament (KEE) Nru 2334/92 (ĠU L 227, tal-11.8.1992, p.1).--------------------------------------------------